# สมศักดิ์ คุณเงิน
สมศักดิ์ คุณเงิน (เกิด 24 กุมภาพันธ์ พ.ศ. 2496) เป็นสมาชิกสภาผู้แทนราษฎรจังหวัดขอนแก่น 6 สมัย สังกัดพรรคพลังประชารัฐ และเป็นอดีตกรรมการบริหารพรรคสามัคคีธรรม

 ประวัติ 
สมศักดิ์ เกิดเมื่อวันที่ 24 กุมภาพันธ์ พ.ศ. 2496 สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ และปริญญาโท จากหลักสูตรรัฐศาสตรมหาบัณฑิต จากคณะรัฐศาสตร์ มหาวิทยาลัยธรรมศาสตร์ประวัตินายสมศักดิ์ คุณเงิน, ระบบบริหารจัดการสารสนเทศด้านทรัพยากรบุคคล สำนักงานเลขาธิการสภาผู้แทนราษฎร (2562)

 งานการเมือง 
สมศักดิ์ เริ่มเข้าสู่เส้นทางการเมือง โดยหลังเหตุการณ์ 14 ตุลาคม 2516 ได้ร่วมกับ อดิศร เพียงเกษ ในนามชมรมนักศึกษาอีสาน มหาวิทยาลัยธรรมศาสตร์ และก่อตั้งสหพันธ์นิสิตนักศึกษาอีสานแห่งประเทศไทย ทำกิจกรรมต่อสู้เพื่อประชาธิปไตยอย่างต่อเนื่อง ในปี 2517 – 2519 เมื่อเรียนจบสมศักดิ์เริ่มทำงานที่การประปานครหลวง ต่อมาในปี 2523 ตั้งสำนักงานทนายความ ไชโยทนายความ ที่บ้านเกิด ก่อนที่ลงเลือกตั้งท้องถิ่น ได้เป็นสมาชิกสภาองค์การบริหารส่วนจังหวัดขอนแก่น เขตอำเภอหนองเรือประวัติ “สมศักดิ์ คุณเงิน” ว่าที่ ส.ส.ขอนแก่น คว้าชัยให้พลังประชารัฐ

ต่อมาได้เข้าสู่การเมืองระดับชาติ โดยได้ลงสมัครเป็นสมาชิกสภาผู้แทนราษฎรจังหวัดขอนแก่น ในนามพรรคก้าวหน้า (พ.ศ. 2526) ในปี 2529 แต่ไม่ได้รับการเลือกตั้ง ในปี 2531 สมศักดิ์ได้ลงสมัครในนามพรรคกิจประชาคม และได้รับการเลือกตั้ง และต่อมาได้รับการเลือกตั้งมาจนถึงปี 2548 ในนามพรรคสามัคคีธรรม  พรรคเสรีธรรม และพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ในช่วงสมศักดิ์ถูกตัดสิทธิทางการเมือง สมศักดิ์ทํางานในภาคประชาชน โดยเป็นประธานมูลนิธิน้ำเพื่ออีสาน ประธานสภาเกษตรกรจังหวัดขอนแก่น และสมาชิกสภาเกษตรกรแห่งชาติ‘สมศักดิ์ คุณเงิน’ กลับมาแล้ว ส.ส.ขอนแก่น สมัยที่ 6

สมศักดิ์ได้กลับเข้าสู่การเมืองระดับชาติอีกครั้ง โดยลงสมัครในนามพรรคพลังประชารัฐ โดยได้คะแนนไปเพียง 26,553 คะแนน แพ้นวัธ เตาะเจริญสุข จากพรรคเพื่อไทย ซึ่งได้คะแนน 29,710 คะแนน ต่อมาในปี พ.ศ. 2562 ได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรีคำสั่งสำนักนายกรัฐมนตรี ที่ ๒๑๘/๒๕๖๒ เรื่อง แต่งตั้งข้าราชการการเมือง (จำนวน ๑๖ ราย ๑. นายธวัช สุทธวงค์ ฯลฯ)

ต่อมา นวัธถูกศาลรัฐธรรมนูญวินิจฉัยให้พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่ง สมศักดิ์ได้ลงสมัครอีกครั้ง โดยได้คะแนน 40,252 คะแนน ชนะธนิก มาสีพิทักษ์ จากพรรคเพื่อไทย ซึ่งได้คะแนนไปเพียง 38,010 คะแนนพปชร.เฮ 'สมศักดิ์' ชนะเฉือน 'ธนิก' กว่า2,242 คะแนน

 สมาชิกสภาผู้แทนราษฎร 
สมศักดิ์ คุณเงิน ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น  สังกัดพรรคกิจประชาคม → พรรคเอกภาพ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดขอนแก่น สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดขอนแก่น สังกัดพรรคเสรีธรรม (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคเสรีธรรม (พ.ศ. 2535) → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
 การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562 สังกัดพรรคพลังประชารัฐ → พรรคเศรษฐกิจไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗